CELEX: 32006R0909
Language: mt
Date: 2006-06-20 00:00:00
Title: Regolament tal-Kummissjoni (KE) Nru 909/2006 ta’ l- 20 ta' Ġunju 2006 li jemenda l-Anness I u II tar-Regolament (KE) Nru 138/2004 tal-Parlament Ewropew u tal-Kunsill dwar il-kontijiet ekonomiċi għall-agrikoltura fil-Komunità Test b'rilevanza għaż-ŻEE.

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               38
            
         REGOLAMENT TAL-KUMMISSJONI (KE) Nru 909/2006
   ta’ l-20 ta' Ġunju 2006
   li jemenda l-Anness I u II tar-Regolament (KE) Nru 138/2004 tal-Parlament Ewropew u tal-Kunsill dwar il-kontijiet ekonomiċi għall-agrikoltura fil-Komunità
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 138/2004 tal-Parlament Ewropew u tal-Kunsill tas-5 ta' Diċembru 2003 dwar il-kontijiet ekonomiċi għall-agrikolutra fil-Komunità (1), u b'mod partikolari l-Artikolu 2(2) tiegħu,
   Billi:
   
               (1)
            
            
               L-Anness I u II tar-Regolament (KE) Nru 138/2004 stipulaw il-metodoloġija u l-programm tat-trażmissjoni tad-data għall-kontijiet ekonomiċi għall-agrikoltura fil-Komunità (EAA). Minħabba l-bidliet fis-sistema Ewropea tal-kontijiet (ESA 95) dwar ir-reġistrazzjoni ta’ servizzi finanzjarji ta’ intermedjazzjoni mkejla b’mod indirett (FISIM), il-metodoloġija EAA għandha tiġi aġġornata biex iżżomm il-konsistenza ma’ l-ESA, il-qafas ċentrali tal-kontijiet nazzjonali.
            
         
               (2)
            
            
               Ir-Regolament (KE) Nru 138/2004 għandu għalhekk jiġi emendat b’dan il-mod.
            
         
               (3)
            
            
               Il-miżuri previsti f'dan ir-Regolament huma skond l-opinjoni tal-Kumitat Permanenti għall-Istatistika Agrikola stabbilita bid-Deċiżjoni 72/279/KEE (2),
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 138/2004 huwa emendat skond l-Anness I ta' dan ir-Regolament.
   Artikolu 2
   L-Anness II tar-Regolament (KE) Nru 138/2004 huwa emendat skond l-Anness II ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 20 ta' Ġunju 2006.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 33, 5.2.2004, p. 1. Regolament kif emendat mir-Regolament tal-Kummissjoni (KE) Nru 306/2005 (ĠU L 52, 25.2.2005, p. 9).
   
      (2)  ĠU L 179, 7.8.1972, p. 1
   
   
      ANNESS I
      L-Anness I tar-Regolament (KE) Nru 138/2004 huwa emendat kif ġej:
      
                  (1)
               
               
                  Il-paragrafu 2.096 huwa mħassar.
               
            
                  (2)
               
               
                  Il-paragrafu li ġej huma mdaħħal wara l-paragrafu 2.107:
                  “(j)   Servizzi finanzjarji ta’ intermedjazzjoni mkejla b’mod indirett (FISIM)
                  
                           
                              2.107.1.
                           
                           
                              Skond il-konvenzjoni ta’ l-ESA 95, il-valur tas-Servizzi finanzjarji ta’ intermedjazzjoni mkejla b’mod indirett (FISIM) użati mill-industrija ta’ l-agrikoltura għandu jiġi rreġistrat bħala konsum intermedjarju ta’ l-industrija ta’ l-agrikoltura (cf. ESA 95, Anness I).”
                           
                        
            
                  (3)
               
               
                  It-titolu tal-paragrafu 2.108. huwa mibdul b'dan li ġej:
                  “(k)   Prodotti u servizzi oħra”.
               
            
                  (4)
               
               
                  Il-punt (i) tal-paragrafu 2.108. huwa mibdul b'dan li ġej:
                  
                              “(i)
                           
                           
                              Spejjeż bankarji bi ħlas (iżda mhux imgħax għal self bankarju)”.
                           
                        
            
                  (5)
               
               
                  Il-paragrafu 3.079. jinbidel b'dan li ġej:
                  
                              “3.079.
                           
                           
                              Il-valur tas-servizzi pprovduti mill-intermedjarji finanzjarji allokat fost diversi klijenti, il-pagamenti proprja jew l-irċevuta ta’ l-imgħax lil jew minn intermedjarji finanzjarji jrid jiġi aġġustat biex jiġu eliminati l-marġni li jirrapreżentaw l-ispejjeż impliċiti li saru mill-intermedjarji finanzjarji. Il-valur stmat ta’ dawn l-ispejjeż għandu jitnaqqas mill-imgħax imħallas minn min jissellef mingħand intermedjarji finanzjarji u jiżdied ma’ l-imgħax li jirċievi min jiddepożita. L-ispejjeż huma meqjusa bħala kumpens għas-servizzi li ngħataw mill-intermedjarji finanzjarji lill-klijenti tagħhom u mhux bħala pagament ta' imgħax (cf. 2.107.1. u 2.108. (i); ESA 95, Appendiċi I, 4.51).”.
                           
                        
            
   
      ANNESS II
      L-Anness II tar-Regolament (KEE) Nru 138/2004, il-punt 19.10 “Prodotti u servizzi oħra” huwa mibdul b’dawn iż-żewġ punti li ġejjin:
      
         
                     Punt
                  
                  
                     Lista tal-varjabbli
                  
                  
                     Trażmissjoni dwar is-sena ta’ referenza n
                  
               
                     Novembru
                     sena n
                     (estimi)
                  
                  
                     Jannar
                     sena n + 1
                     (estimi)
                  
                  
                     Settembru
                     sena n+1
                  
               
                     “19.10
                  
                  
                     Servizzi finanzjarji ta’ intermedjazzjoni mkejla b’mod indirett (FISIM)
                  
                  
                     X
                  
                  
                     X
                  
                  
                     X
                  
               
                     19.11
                  
                  
                     Prodotti u servizzi oħra.
                  
                  
                     X
                  
                  
                     X
                  
                  
                     X”